CELEX: 31991R3151
Language: el
Date: 1991-10-29 00:00:00
Title: Κανονισμός ( ΕΟΚ ) αριθ. 3151/91 της Επιτροπής, της 29ης Οκτωβρίου 1991, για τροποποίηση του κανονισμού ( ΕΟΚ ) αριθ. 2678/91 περί θεσπίσεως για το 1992, των μέτρων που αποσκοπούν στη βελτίωση της ποιότητας της παραγωγής ελαιολάδου

Avis juridique important

|

31991R3151

Κανονισμός ( ΕΟΚ ) αριθ. 3151/91 της Επιτροπής, της 29ης Οκτωβρίου 1991, για τροποποίηση του κανονισμού ( ΕΟΚ ) αριθ. 2678/91 περί θεσπίσεως για το 1992, των μέτρων που αποσκοπούν στη βελτίωση της ποιότητας της παραγωγής ελαιολάδου  

Επίσημη Εφημερίδα αριθ. L 299 της 30/10/1991 σ. 0029 - 0029

ΚΑΝΟΝΙΣΜΟΣ (ΕΟΚ) αριθ. 3151/91 ΤΗΣ ΕΠΙΤΡΟΠΗΣ  της 29ης Οκτωβρίου 1991  για τροποποίηση του κανονισμού (ΕΟΚ) αριθ. 2678/91 περί θεσπίσεως, για το 1992, των μέτρων που αποσκοπούν στη βελτίωση της ποιότητας της παραγωγής ελαιολάδουΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1720/91 (2), και ιδίως το άρθρο 5 παράγραφος 5,  Εκτιμώντας:  ότι ο κανονισμός (ΕΟΚ) αριθ. 2678/91 της Επιτροπής (3) θεσπίζει για το 1992, τα μέτρα που αποσκοπούν στη βελτίωση της ποιότητας του ελαιολάδου- ότι προς διευκόλυνση της εφαρμογής των μέτρων αυτών σε ορισμένα κράτη μέλη, είναι σκόπιμο να επανεξεταστούν  οι διοικητικές λεπτομέρειες εκτελέσεως και να επιτραπεί επίσης η χορήγηση διαδοχικών προκαταβολών μετά τη δικαιολόγηση των δαπανών που έχουν πραγματοποιηθεί-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2678/91 τροποποιείται ως εξής:  1. Στο άρθρο 6 παράγραφος 3, το δεύτερο εδάφιο αντικαθίσταται από το ακόλουθο κείμενο:  "Οι συμβάσεις με τα κέντρα, τους οργανισμούς ή τις οργανώσεις των παραγωγών, ή οι διοικητικές διατάξεις που έχουν ληφθεί από το κράτος μέλος όσον αφορά τα εν λόγω κέντρα, οργανισμούς ή οργανώσεις που έχουν αναλάβει την εκτέλεση των ενεργειών συνάπτονται  ή εγκρίνονται πριν από την 1η Μαρτίου 1991."  2. Το άρθρο 8 αντικαθίσταται από το ακόλουθο κείμενο:  "Άρθρο 8  Οι πληρωμές που αφορούν  - τις συμβάσεις που συνάπτονται από το κράτος μέλος με τα κέντρα, οργανισμούς ή οργανώσεις που αναφέρονται στο άρθρο 6 παράγραφος 1 στοιχείο γ) ή  - τις διοικητικές διατάξεις που λαμβάνονται από το κράτος μέλος όσον αφορά τα εν λόγω κέντρα, οργανισμούς ή οργανώσεις,  πραγματοποιούνται κατόπιν προσκομίσεως των εγγράφων που αιτιολογούν τις πραγματοποιηθείσες δαπάνες και μετά την επαλήθευσή τους εκ μέρους των αρμόδιων αρχών.  Είναι δυνατό να χορηγηθούν προκαταβολές μέχρι ύψους 30 % ήδη από τη στιγμή της υπογραφής της σύμβασης ή της έγκρισης της διοικητικής διατάξεως, έναντι εγγυήσεως που συστήνεται για ισοδύναμο ποσό. Εντούτοις, το κράτος μέλος μπορεί να εγγυηθεί για τα  κέντρα και τους οργανισμούς που αναφέρονται στο άρθρο 6 παράγραφος 1 στοιχείο γ) που έχουν το καθεστώς του δημόσιου ιδρύματος.  Είναι δυνατόν να αποφασιστούν διαδοχικές προκαταβολές εφόσον το κράτος μέλος διαθέτει τα αιτιολογικά έγγραφα των δαπανών που έχουν πραγματοποιηθεί χρησιμοποιώντας προηγούμενες προκαταβολές."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 29 Οκτωβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. 172 της 30. 9. 1966, σ. 3025/66. (2) ΕΕ αριθ. L 162 της 26. 6. 1991, σ. 27. (3) ΕΕ αριθ. L 253 της 10. 9. 1991, σ. 18.